ലഡാക്ക് സംഘര്ഷം: ഇന്ത്യചൈന ഉന്നതല ചര്ച്ച പൂര്ത്തിയായി ന്യൂഡല്ഹി: ലഡാക്ക് സംഘര്ഷവുമായി ബന്ധപ്പെട്ട് നടന്ന 12 ാം വട്ട ഇന്ത്യചൈന കോര് കമാന്ഡര് തല ചര്ച്ച അവസാനിച്ചു. 9 മണിക്കൂറോളം നേരമാണ് ചര്ച്ച നടന്നത്. യഥാര്ത്ഥ നിയന്ത്രണ രേഖയിലെ ചൈനീസ് പ്രദേശമായ മോള്ഡോയില് വെച്ചായിരുന്നു ചര്ച്ച. കിഴക്കന് ലഡാക്കില് സംഘര്ഷം നിലനില്ക്കുന്ന മേഖലകളില് നിന്നു സൈനികരെ പിന്വലിക്കുന്നതിനെ കുറിച്ചാണ് ഉദ്യോഗസ്ഥര് ചര്ച്ച ചെയ്തത്. സംഘര്ഷം തുടരുന്ന ഹോട്ട് സ്പ്രിങ്, ഗോഗ്ര എന്നിവിടങ്ങളെ കുറിച്ചും ചര്ച്ച നടന്നുവെന്നും റിപ്പോര്ട്ടുകളുണ്ട്. ചര്ച്ചയെ കുറിച്ചുള്ള കൂടുതല് വിവരങ്ങള് അധികൃതര് പുറത്തുവിട്ടിട്ടില്ല. മൂന്നരമാസത്തെ ഇടവേളയ്ക്കു ശേഷമാണ് ഇരുരാജ്യങ്ങളും തമ്മിലുള്ള ചര്ച്ച വീണ്ടും പുനഃരാരംഭിച്ചത്. അവസാനവട്ട ചര്ച്ച നടന്നത് ഏപ്രില് ഒന്പതിനായിരുന്നു. കിഴക്കന് ലഡാക്കില് സൈനിക സംഘര്ഷം തുടരുന്നത് ഇരുരാജ്യങ്ങളും തമ്മിലുള്ള ഉഭയകക്ഷി ബന്ധത്തെ മോശമായി ബാധിക്കുന്നുവെന്ന് വിദേശകാര്യമന്ത്രി എസ്. ജയ്ശങ്കര് ചൈനീസ് വിദേശകാര്യമന്ത്രി വാങ് യിയെ അറിയിച്ചിതിന് പിന്നാലെയാണ് വീണ്ടും ചര്ച്ചകള് തുടരാന് തീരുമാനിച്ചത്.